*Projekts*

LATVIJAS REPUBLIKAS MINISTRU KABINETS

2019.gada Noteikumi Nr.

Rīgā (prot. Nr. .§)

**Grozījumi Ministru kabineta 2011. gada 12. aprīļa noteikumos Nr. 286 "Kārtība, kādā komersanti nodrošina un sniedz drošības rezervju pakalpojumu valsts naftas produktu drošības rezervju izveidei noteiktā apjomā"**

Izdoti saskaņā ar

Enerģētikas likuma

72.panta pirmo daļu

Izdarīt Ministru kabineta 2011. gada 12. aprīļa noteikumos Nr. 286 "Kārtība, kādā komersanti nodrošina un sniedz drošības rezervju pakalpojumu valsts naftas produktu drošības rezervju izveidei noteiktā apjomā" (Latvijas Vēstnesis, 2011, 63. nr.; 2012, 39. nr.; 2013, 40. nr.; 2013, 251. nr.; 2015, 132. nr.; 2018, 89. nr.) šādus grozījumus:

1. Svītrot 2.2.apakšpunktā vārdus un skaitļus “kuri ietilpst I, II vai III kategorijas naftas produktos”.

2. Svītrot 2.3.apakšpunktā skaitli un vārdu “I kategorija”.

3. Svītrot 2.4.apakšpunktā skaitli un vārdu “II kategorija”.

4. Svītrot 2.5.apakšpunktā skaitli un vārdu “III kategorija”.

5. Svītrot 2.6.apakšpunktā skaitli un vārdu “I kategorija”.

6. Aizstāt 2.3 punkta 2.apakšpunktā vārdus “minētajām naftas produktu kategorijām” ar vārdiem “minētajiem naftas produktiem”.

7. Svītrot 2.5 punktā vārdu “atklātā”.

8. Aizstāt 2.7 punktā vārdus “minētajām naftas produktu kategorijām” ar vārdiem “minētajiem naftas produktiem”.

9. Svītrot 3. un 4.punktā skaitļus un vārdus “I un II kategorijas”.

10. Aizstāt 5.3.apakšpunktā skaitli un vārdu “31.martam” ar skaitli un vārdu “30.jūnijam”.

11. Papildināt 22.1 punktu aiz vārdiem “atbilstoši naftas produktu kategorijām” ar vārdiem “kuras noteiktas Regulas (EK) Nr.1099/2008 A pielikuma 3.4.punktā”.

12. Izteikt informatīvo atsauci uz Eiropas Savienības direktīvām šādā redakcijā:

“**Informatīva atsauce uz Eiropas Savienības direktīvām**

Noteikumos iekļautas tiesību normas, kas izriet no:

1) Padomes 2009.gada 14.septembra Direktīvas 2009/119/EK, ar ko dalībvalstīm uzliek pienākumu uzturēt jēlnaftas un/vai naftas produktu obligātas rezerves;

2) Komisijas 2018.gada 19.oktobra Īstenošanas direktīva (ES) 2018/1581, ar ko Padomes Direktīvu 2009/119/EK groza attiecībā uz krājumu uzturēšanas pienākumu aprēķināšanu.”

13. Izteikt 1.pielikumu šādā redakcijā:

“1.pielikums

Ministru kabineta

2011.gada 12.aprīļa noteikumiem Nr.286

**Importēto naftas produktu daudzuma jēlnaftas ekvivalenta aprēķināšanas metode**

Noteikumu 5.punktā minēto importēto naftas produktu daudzuma jēlnaftas ekvivalentu par iepriekšējo kalendāra gadu aprēķina šādi\*:

1) summē Regulas (EK) Nr.1099/2008 (\*1) A pielikuma 3.4.punktā definētās jēlnaftas, dabasgāzes kondensātu (NGL), naftas rafinēšanas rūpnīcu izejvielu un citu ogļūdeņražu tīrā importa daudzumus un iegūto summu koriģē, lai ņemtu vērā krājumu izmaiņas. No iegūtā rezultāta atskaita 4% ligroīna ražīguma\*\*.

2) summē Regulas (EK) Nr.1099/2008 A pielikuma 3.4.punktā definēto visu citu naftas produktu tīrā importa daudzumus, iegūto summu koriģē, lai ņemtu vērā krājumu izmaiņas, un pareizina ar koeficientu 1,065\*\*.

No 1. un 2.punkta izrietošo rezultātu summa ir jēlnaftas ekvivalents.

3) Starptautiskos kuģu bunkurus aprēķinos neiekļauj.

4) tīrā importa daudzums ir naftas produktu importa kopējais apjoms, no kura atņemts naftas produktu kopējais eksporta apjoms.\*\*

Piezīmes.

1. \* Izņemot noteikumu 5.3.apakšpunktā minēto gadījumu.

2. \*\* Centrālās statistikas pārvaldes dati.”

14. Izteikt 2. pielikumu šādā redakcijā:

“2.pielikums

Ministru kabineta

2011.gada 12.aprīļa noteikumiem Nr.286

**Iekšzemes patēriņa jēlnaftas ekvivalenta aprēķināšanas metode**

Noteikumu 5. punktā minēto iekšzemes patēriņa jēlnaftas ekvivalentu par iepriekšējo kalendāra gadu aprēķina šādi\*:

1) Iekšzemes patēriņš ir to faktisko bruto iekšzemes piegāžu kopsumma, kas definētas Regulas (EK) Nr.1099/2008 C pielikuma 3.2.2.11.punktā, ko veido tikai šādi produkti: benzīns, aviācijas benzīns, benzīna tipa reaktīvā degviela (ligroīna tipa reaktīvā degviela vai JP4), petrolejas tipa reaktīvā degviela, cita veida petroleja, gāzeļļa/dīzeļdegviela (destilēta degvieleļļa), degvieleļļa (ar augstu un zemu sēra saturu), kā tie definēti Regulas (EK) Nr.1099/2008 A pielikuma 3.4.punktā;

2) starptautiskos kuģu bunkurus aprēķinos neiekļauj;

3) iekšzemes patēriņa jēlnaftas ekvivalentu aprēķina, reizinot ar koeficientu 1,2\*\*.

Piezīmes.

1. \* Izņemot noteikumu 5.3.apakšpunktā minēto gadījumu.

2. \*\* Centrālās statistikas pārvaldes dati.”

15. 3.pielikumā tabulas otrajā rindā:

ceturtajā kolonnā svītrot skaitli un vārdu “I kategorija”;

piektajā kolonnā svītrot skaitli un vārdu “II kategorija”;

sestajā kolonnā svītrot skaitli un vārdu “III kategorija”.

Ministru prezidents A. K. Kariņš

Ekonomikas ministrs R. Nemiro

Iesniedzējs:

Ekonomikas ministrs R. Nemiro

Vīza:

Valsts sekretārs Ē. Eglītis

Sproģe 67013024

[Zanda.Sproge@em.gov.lv](mailto:Zanda.Sproge@em.gov.lv)